Helsingin EM-kisoissa 2012 Eriksson selviytyi alkuerästään 3 000 metrin esteissä loppukilpailuun sijoittuen lopulta kymmenenneksi ajalla 9.48,19. Lontoon olympialaisissa 2012 ja Moskovan MM-kisoissa 2013 hän karsiutui alkuerissä. Vuoden 2013 Universiadeissa Kazanissa Eriksson sijoittui estejuoksussa alun perin kuudenneksi, mutta nousi lopulta vuonna 2020 dopinghylkäysten jälkeen kolmanneksi.